पंजाब में रोजगार के अवसर कम हो गए हैं सो कम आमदनी वाले परिवारों के अर्ध-कुशल या अकुशल नौजवानों का रोजगार के बेहतर अवसरों की तलाश में बहरीन, इराक, ओमान, कुवैत, कतर, सऊदी अरब और संयुक्त अरब अमीरात जैसे खाड़ी के देशों में दशकों से जाने का सिलसिला कायम है. वे इन देशों में राजमिस्त्री, बढ़ई, ड्राइवर, प्लंबर, निर्माण मजदूर और दिहाड़ी मजदूर का काम करते हैं. इस क्रम में एजेंट उनसे अक्सर चालबाजी करते हैं. वे उन्हें ऐसे कामों में लगा देते हैं जहां कामकाज के हालात अच्छे नहीं होते और इस बात की भी कोई गारंटी नहीं होती कि नौकरी अगले कुछ समय तक स्थाई बनी रहेगी.